《罗汉寺寻黄山人索画不值因憩亡友啸公精舍怆然有作留简山人》
清代·徐子苓

月转禅扉老树斜，石幢檐卜影交加。一龛西竺高贤像，数笔南唐院本花。

凄切谁有鸣夜笛，苍茫只履隔天涯。悬知白发逃禅客，醉倒城东卖酒家。

作者简介：（1812—1876）清安徽合肥人，字西叔，一字毅甫，号南阳，晚号龙泉老牧。道光间举人。工诗文。曾参曾国藩、江忠源幕。为人不合时俗，常以鬻文为生。有《敦艮吉斋诗文存》。